ΑΠΟΦΑΣΕΙΣ
Αριθμ. απόφ. 64
Τροποποίηση της υπ’  αρ. 48/1.6.2018 απόφασης της Συγκλήτου «Αντικατάσταση της
υπ’  αρ. 130228/Β7 υπουργικής απόφασης
(Β’ 2307/2014) που αφορά στο Πρόγραμμα Μεταπτυχιακών Σπουδών του Τμήματος Κοινω-
νιολογίας του Πανεπιστημίου με τίτλο “Κοινωνιολογία” - Αναμόρφωση του Προγράμματος»
(Β’ 2626).
Η ΣΥΓΚΛΗΤΟΣ ΤΟΥ ΠΑΝΤΕΙΟΥ ΠΑΝΕΠΙΣΤΗΜΙΟΥ
ΚΟΙΝΩΝΙΚΩΝ ΚΑΙ ΠΟΛΙΤΙΚΩΝ ΕΠΙΣΤΗΜΩΝ
Έχοντας υπόψη:
1. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» (Α’ 141) και ειδικότερα
τα άρθρα 79 - 88 και 415.
2. Την παρ. 2 του άρθρου 9 του ν. 3469/2006 «Εθνικό
Τυπογραφείο, Εφημερίς της Κυβερνήσεως και λοιπές
διατάξεις» (Α’ 131).
3. Την υπό στοιχεία 135557/Ζ1/1-11-2024 εγκύκλιο του
Υπουργείου Παιδείας, Θρησκευμάτων και Αθλητισμού
«Εφαρμογή των διατάξεων του ν. 4957/2022 “Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση
της ποιότητας, της λειτουργικότητας και της σύνδεσης
των Α.Ε.Ι. με την κοινωνία και λοιπές διατάξεις” για την
οργάνωση και λειτουργία προγραμμάτων μεταπτυχιακών σπουδών και λοιπά θέματα».
4. Την υπ’ αρ.172/9-7-2024 πράξη του Πρύτανη του
Παντείου Πανεπιστημίου Κοινωνικών και Πολιτικών
Επιστημών «Εκλογή Πρύτανη και ορισμός τεσσάρων (4)
Αντιπρυτάνεων στο Πάντειο Πανεπιστήμιο Κοινωνικών
και Πολιτικών Επιστημών» (Υ.Ο.Δ.Δ. 706).
5. Την υπ’ αρ. 48/1.6.2018 απόφαση (Συνεδρίαση Συγκλήτου της 1.6.2018) «Αντικατάσταση της υπ’ αρ. 130228/
Β7 υπουργικής απόφασης (Β’ 2307/2014) που αφορά
στο Πρόγραμμα Μεταπτυχιακών Σπουδών του Τμήματος
Κοινωνιολογίας του Πανεπιστημίου με τίτλο «Κοινωνιολογία» - Αναμόρφωση του Προγράμματος» (Β’ 2626).
6. Το απόσπασμα πρακτικού της Συνέλευσης του
Τμήματος Κοινωνιολογίας (συνεδρίαση 1.11.2024) για
τροποποίηση της ως άνω απόφασης.
7. Το απόσπασμα πρακτικών της Επιτροπής Μεταπτυχιακών Σπουδών (συνεδρίαση 4/2/2025) σχετικά με την
υποβολή γνώμης προς τη Σύγκλητο για την τροποποίηση της ιδρυτικής πράξης του Π.Μ.Σ. «Κοινωνιολογίας».
8. Την πρόβλεψη ότι το Πρόγραμμα Μεταπτυχιακών
Σπουδών «Κοινωνιολογία» λειτουργεί χωρίς τέλη φοίτησης.
9. Το γεγονός ότι οι διατάξεις δεν αφορούν σε διοικητική διαδικασία για την οποία υπάρχει υποχρέωση
καταχώρισης στο ΕΜΔΔ-ΜΙΤΟΣ.
10. Το γεγονός ότι δεν προκαλείται δαπάνη σε βάρος
του κρατικού προϋπολογισμού, αποφασίζει ομόφωνα:
Την τροποποίηση της υπ’ αρ. 48/1.6.2018 απόφασης της
Συγκλήτου «Αντικατάσταση της υπ’ αρ. 130228/Β7 υπουργικής απόφασης (Β’ 2307/2014) που αφορά στο Πρόγραμμα
Μεταπτυχιακών Σπουδών του Τμήματος Κοινωνιολογίας
του Πανεπιστημίου με τίτλο «Κοινωνιολογία» - Αναμόρφωση του Προγράμματος» (Β’ 2626), ως ακολούθως:
Άρθρο 1
Μεταπτυχιακός Τίτλος Σπουδών
Το Πρόγραμμα Μεταπτυχιακών Σπουδών απονέμει
Δίπλωμα Μεταπτυχιακών Σπουδών (Δ.Μ.Σ) με τίτλο
«Κοινωνιολογία».
Άρθρο 2
Αντικείμενο, σκοπός, μαθησιακά αποτελέσματα
και προσόντα αποφοίτων
Το Πρόγραμμα Μεταπτυχιακών Σπουδών (Π.Μ.Σ.)
«Κοινωνιολογία» του Τμήματος Κοινωνιολογίας έχει ως
αντικείμενο τη σε βάθος μελέτη των κοινωνικών, πολιτικών και οικονομικών ζητημάτων στην Ελλάδα και
την Ευρώπη. Η μελέτη αναπτύσσεται σε τρεις διαφορετικούς τομείς και πεδία έρευνας και διδασκαλίας. Τα
πεδία αυτά αποτελούν τη βάση των τριών ειδικεύσεων
του Προγράμματος Μεταπτυχιακών Σπουδών. Η πρώτη ειδίκευση, «Κοινωνικός Αποκλεισμός και Ανθρώπινα
Δικαιώματα», μελετά το φαινόμενο του κοινωνικού αποκλεισμού και των ανθρωπίνων δικαιωμάτων. Η δεύτερη,
«Ελληνική και Ευρωπαϊκή Κοινωνία», επικεντρώνεται στη
μελέτη της σύγχρονης ελληνικής κοινωνίας και της συγκρότησής της, καθώς και στις κοινωνικοοικονομικές
εξελίξεις που λαμβάνουν χώρα στον ευρωπαϊκό χώρο.
Τέλος, η τρίτη ειδίκευση, «Κοινωνική και Πολιτική Θεωρία», μελετά κυρίως τα θεωρητικά ζητήματα και ερμη-
νευτικά σχήματα όπως αυτά εμφανίζονται στην πορεία
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
2 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1594
03.04.2025 09:30:56
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1594/02.04.2025
ανάπτυξης της κοινωνικής και πολιτικής θεωρίας και
συνδέονται με την ανάλυση του κοινωνικού γίγνεσθαι
με ιδιαίτερη έμφαση στον 21ο αιώνα.
Το Πρόγραμμα αποσκοπεί:
α) Στην ανάπτυξη της έρευνας και προαγωγή της γνώσης σε θέματα που αφορούν τις κοινωνικές σχέσεις, τους
τρόπους συγκρότησής τους, τις θεσμικές τους διαστάσεις, τις μορφές αναπαραγωγής τους και, τέλος, τις δυνα-
τότητες μετασχηματισμού τους. Η γνώση των ζητημάτων
αυτών μας επιτρέπει να κατανοήσουμε τις κοινωνικές
και πολιτικές αντιπαραθέσεις και συγκρούσεις στους
κόλπους των σύγχρονων κοινωνιών και αντίστοιχα να
αναλύσουμε μηχανισμούς και πολιτικές συμπεριφορές
συναίνεσης.
β) Στην εκπαίδευση ειδικών επιστημόνων, ερευνητών
και συμβούλων ικανών να μελετήσουν τα πιο πάνω προβλήματα και να προτείνουν λύσεις αντιμετώπισής τους.
Οι επιστήμονες αυτοί θα είναι ικανοί, όχι μόνο να προτείνουν λύσεις τεχνοκρατικού χαρακτήρα και περιεχομέ-
νου, αλλά θα εμπνέονται και από τις αξίες του ορθού λόγου, του ανθρωπισμού και της κοινωνικής δικαιοσύνης.
Θα είναι, επίσης, ικανοί να εφαρμόζουν τις γνώσεις τους
στις νέες κοινωνικές συνθήκες και τα προβλήματα που
αναφύονται. Οι ειδικευμένοι επιστήμονες θα μπορούν
να αξιοποιηθούν αποτελεσματικά στα Πανεπιστήμια,
στην Κεντρική Διοίκηση του Κράτους και στους Οργανισμούς του Δημοσίου, σε ιδιωτικούς Οργανισμούς, όπως
και σε όλους τους τομείς που συμμετέχουν δυναμικά στη
διαμόρφωση της δημόσιας ζωής: Συνδικαλιστικές Οργανώσεις, Τράπεζες, Ανεξάρτητες Αρχές κ.λπ. Τα ζητήμα-
τα του αποκλεισμού, των ανισοτήτων, των ανθρωπίνων
δικαιωμάτων, της εθνικής και ευρωπαϊκής κοινωνικής
πολιτικής, της βιώσιμης ανάπτυξης και της κοινωνικής
συμμετοχής των πολιτών αποτελούν προτεραιότητα για
τις ευρωπαϊκές Κυβερνήσεις, την Ευρωπαϊκή Ένωση,
αλλά και τις τοπικές κοινωνίες και φορείς.
Άρθρο 3
Διάρκεια Λειτουργίας
Το Π.Μ.Σ. θα λειτουργήσει δέκα (10) έτη, μέχρι και το
ακαδημαϊκό έτος 2034-2035, με δυνατότητα συνέχισης
της λειτουργίας του, εφόσον πληροί τα κριτήρια της
εσωτερικής και εξωτερικής αξιολόγησης, σύμφωνα με
τα προβλεπόμενα από το νόμο.
Άρθρο 4
Προϋποθέσεις Υποβολής Υποψηφιότητας
Στο Π.Μ.Σ. δύνανται να υποβάλουν υποψηφιότητα
πτυχιούχοι Τμημάτων-Σχολών Ανθρωπιστικών, Κοινωνικών, Πολιτικών και Οικονομικών Επιστημών, καθώς
και πτυχιούχοι του ευρύτερου πεδίου των θεωρητικών
επιστημών πανεπιστημίων της ημεδαπής ή αναγνωρισμένων ομοταγών ιδρυμάτων της αλλοδαπής, καθώς
και πτυχιούχοι τμημάτων Τ.Ε.Ι. συναφούς γνωστικού
αντικειμένου.
Οι υποψήφιοι/ες πρέπει να είναι γνώστες τουλάχιστον
μιας ξένης γλώσσας (αγγλικής ή γαλλικής ή γερμανικής),
σε επίπεδο Γ1 και άνω (άριστη Γ2/C2, πολύ καλή Γ1/C1,
καλή Β2). Για τον τρόπο απόδειξης της γλωσσομάθειας ισχύουν τα προβλεπόμενα από το ΑΣΕΠ. Εάν η ξένη
γλώσσα είναι προαπαιτούμενο για τη λήψη πτυχίου και
αποδεικνύεται από την αναλυτική βαθμολογία, τότε δεν
απαιτείται άλλο πιστοποιητικό γλωσσομάθειας. Το ίδιο
ισχύει και για όσους/ες έχουν σπουδάσει σε αγγλόφωνο
ή γαλλόφωνο ή γερμανόφωνο εκπαιδευτικό ίδρυμα. Οι
αλλοδαποί υποψήφιοι/ες οφείλουν να γνωρίζουν επαρκώς την ελληνική γλώσσα.
Άρθρο 5
Διαδικασία Επιλογής
των Μεταπτυχιακών Φοιτητών
Οι εισαγωγικές εξετάσεις στο Π.Μ.Σ. «Κοινωνιολογία»
προκηρύσσονται τον Μάιο κάθε έτους και διεξάγονται
τον Σεπτέμβριο. Η προκήρυξη αφορά τις θέσεις των
εισακτέων ισάριθμα κατανεμημένες μεταξύ των τριών
ειδικεύσεων του Π.Μ.Σ.. Για τη συμμετοχή τους στις
εξετάσεις, οι υποψήφιοι/ες υποβάλλουν γραπτή αίτηση στη Γραμματεία του Π.Μ.Σ., στην οποία θα πρέπει
να δηλώνουν υποχρεωτικά τη σειρά προτίμησης των
τριών ειδικεύσεων του προγράμματος που επιθυμούν
να ακολουθήσουν από το δεύτερο εξάμηνο και εξής.
- Η εξέταση των υποψηφίων γίνεται γραπτώς και περιλαμβάνει δύο μέρη. Στο πρώτο μέρος, οι υποψήφιοι/
ες καλούνται να αναλύσουν σύντομα κείμενα, τα οποία
αναφέρονται σε σύγχρονα κοινωνιολογικά ζητήματα.
Στο δεύτερο μέρος, οι υποψήφιοι/ες καλούνται να διαμορφώσουν ένα σχέδιο κοινωνικής έρευνας, με αντι-
κείμενο ένα συγκεκριμένο κοινωνικό/κοινωνιολογικό
ζήτημα.
- Απαραίτητη προϋπόθεση για την εισαγωγή τους στο
Π.Μ.Σ. είναι να αθροίσουν στα δύο μέρη της γραπτής
εξέτασης συνολικό βαθμό τουλάχιστον 10.
- Για διευκόλυνση των υποψηφίων, θα προτείνεται
σύντομη ενδεικτική βιβλιογραφία, η οποία θα ανακοινώνεται στην Προκήρυξη του Π.Μ.Σ.
- Η ενδεικτική βιβλιογραφία καθώς και η ημερομηνία διεξαγωγής των εξετάσεων ανακοινώνονται από τη
Γραμματεία του Π.Μ.Σ. και αναρτώνται στην ιστοσελίδα
του Τμήματος Κοινωνιολογίας και του μεταπτυχιακού
προγράμματος, ταυτόχρονα με την προκήρυξη εισαγωγής φοιτητών/τριών.
- Για εξαιρετικούς λόγους, υπάρχει δυνατότητα προφορικής εξέτασης των υποψηφίων ύστερα από σύμφωνη
γνώμη της Επιτροπής Εξετάσεων και αφού προσκομισθούν τα δημόσια πιστοποιητικά που θα ζητηθούν.
Για την επιλογή των υποψηφίων στο Π.Μ.Σ., συνεκτιμώνται τα ακόλουθα κριτήρια, προσδιορισμένα το κα-
θένα με συντελεστή βαρύτητας (Σ.Β.):
- Η επίδοση στη γραπτή εξέταση, 70%
- Ο βαθμός Πτυχίου, 30%
ΣΥΝΟΛΟ 100%
- Στην περίπτωση που οι υποψήφιοι/ες είναι κάτοχοι
περισσότερων του ενός Πτυχίων Ανώτατης Εκπαίδευσης, υποχρεούνται να αναφέρουν στην αίτησή τους ποιο
Πτυχίο επιθυμούν να ληφθεί υπόψη. Εφόσον δεν υπάρχει
σχετική αναφορά, λαμβάνεται υπόψη το πτυχίο με τον
υψηλότερο βαθμό.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1594/02.04.2025
- Ο τελικός βαθμός επιλογής προκύπτει από τη συνεκτίμηση των παραπάνω κριτηρίων σε συνδυασμό με τον
αντίστοιχο συντελεστή βαρύτητας (Σ.Β.).
- Την αξιολόγηση και επιλογή των υποψηφίων αναλαμβάνει η Επιτροπή Εξετάσεων. Στην Επιτροπή Εξετάσεων
μετέχουν ο/η Διευθυντής/τρια του Π.Μ.Σ., ο/η οποίος/α
έχει και την ευθύνη της σύγκλησής της και τα μέλη ΔΕΠ
στα οποία ανατίθεται από τη Συνέλευση του Τμήματος η
βαθμολόγηση της γραπτής εξέτασης, η οποία διεξάγεται
με καλυμμένα τα ονόματα των υποψηφίων.
- Κάθε γραπτό βαθμολογείται στην κλίμακα από μηδέν
(0) έως και δέκα (10), για κάθε μέρος της γραπτής εξέτασης ξεχωριστά. Ο μέσος όρος των δύο βαθμολογιών, είναι
ο βαθμός επίδοσης του/της υποψηφίου/ας στις γραπτές
εξετάσεις. Σε ειδική συνεδρία της Επιτροπής Εξετάσεων,
αποκαλύπτονται τα ονόματα των υποψηφίων. Στη συνέχεια, ο βαθμός επίδοσης στις γραπτές εξετάσεις καθώς
και ο βαθμός πτυχίου σταθμίζονται με τον αντίστοιχο
συντελεστή βαρύτητας, ώστε να υπολογιστεί ο τελικός
βαθμός επιλογής. Συντάσσεται Πρακτικό ανακοίνωσης με
αλφαβητική σειρά των ονομάτων των επιτυχόντων/ουσών.
- Οι υποψήφιοι/ες οι οποίοι/ες συγκέντρωσαν τον
υψηλότερο τελικό βαθμό εισάγονται σύμφωνα και με
τα προβλεπόμενα στην Προκήρυξη στο Π.Μ.Σ.. Εφ’ όσον
συμβεί να βρίσκονται περισσότεροι/ες από ένας στην τελευταία θέση εισακτέου/ας, τότε εγγράφονται στο Π.Μ.Σ.
όλοι/ες οι ισοβαθμήσαντες/σες με τον/την τελευταίο/α.
Στην περίπτωση που ο αριθμός όσων πληρούν τις βαθμολογικές προϋποθέσεις εισαγωγής υστερεί εκείνου
των προκηρυχθεισών θέσεων, οι υπολειπόμενες θέσεις
παραμένουν κενές.
- Η Επιτροπή των Εξετάσεων υποβάλλει στη Συνέλευση του Τμήματος προς επικύρωση τον πίνακα επιλογής
των φοιτητών/τριών για την εισαγωγή στο Α’ εξάμηνο
του Π.Μ.Σ..
- Προκειμένου να συμμετάσχουν στις εξετάσεις, οι
υποψήφιοι/ες φοιτητές/τριες υποχρεούνται να υποβάλουν στη Γραμματεία του Π.Μ.Σ. τα ακόλουθα δικαιο-
λογητικά:
- Αίτηση.
- Βιογραφικό σημείωμα.
- Πιστοποιητικό αναλυτικής βαθμολογίας.
- Αντίγραφο πτυχίου ή βεβαίωση περάτωσης σπουδών, ισοτιμία και αντιστοιχία από ΔΟΑΤΑΠ (εάν το πτυχίο
είναι από την αλλοδαπή).
- Πιστοποίηση γνώσης επιπέδου Γ1 της αγγλικής
γλώσσας (προσκόμιση τίτλων, σπουδές σε αγγλόφωνο
ίδρυμα ή αναλυτική βαθμολογία ελληνικού ακαδημαϊκού
ιδρύματος) ή της γαλλικής γλώσσας (προσκόμιση τίτλων,
σπουδές σε γαλλόφωνο ίδρυμα ή αναλυτική βαθμολογία
ελληνικού ακαδημαϊκού ιδρύματος) ή της γερμανικής
γλώσσας (προσκόμιση τίτλων, σπουδές σε γερμανόφωνο
ίδρυμα ή αναλυτική βαθμολογία ελληνικού ακαδημαϊκού
ιδρύματος).
- Φωτοτυπία αστυνομικής ταυτότητας.
- 2 φωτογραφίες μεγέθους ταυτότητας.
- Δύνανται να καταθέσουν δύο συστατικές επιστολές
εκ των οποίων τουλάχιστον η μία από μέλος ΔΕΠ που
γνωρίζει την ακαδημαϊκή επίδοση του υποψηφίου.
- Η ένταξη των επιτυχόντων/ουσών φοιτητών/τριών
στις τρεις ειδικεύσεις διενεργείται από την Συντονιστική Επιτροπή του Π.Μ.Σ. με βάση την δηλωθείσα σειρά
προτίμησης και τον βαθμό εισαγωγής των στο Π.Μ.Σ.
- Οι επιλεγμένοι φοιτητές/τριες εγγράφονται στη Γραμματεία του Π.Μ.Σ.. Σε περίπτωση μη εγγραφής επιλεγμέ-
νου φοιτητή/τριας είναι δυνατή η αναπλήρωσή του/της
από επιλαχόντα/ουσα, κατά τη σειρά του πίνακα επιλαχόντων, εντός ενός μηνός από τη λήξη της προθεσμίας
εγγραφής. Η προθεσμία αυτή μπορεί να παραταθεί με
σύμφωνη γνώμη της Συντονιστικής επιτροπής.
Άρθρο 6
Ειδικεύσεις Μεταπτυχιακού Προγράμματος
Σπουδών
Το Πρόγραμμα Μεταπτυχιακών Σπουδών με τίτλο
«Κοινωνιολογία» έχει τις εξής ειδικεύσεις:
α) Κοινωνικός Αποκλεισμός και Ανθρώπινα Δικαιώματα
β) Ελληνική και Ευρωπαϊκή Κοινωνία
γ) Κοινωνική και Πολιτική Θεωρία
Άρθρο 7
Εξάμηνα Σπουδών και Πιστωτικές Μονάδες
Προϋπόθεση για την απόκτηση του Διπλώματος Σπουδών σε μια από τις τρεις ειδικεύσεις του Π.Μ.Σ «Κοινω-
νιολογία» αποτελεί η συγκέντρωση, συνολικά, εκατόν
είκοσι (120) πιστωτικών μονάδων ECTS, μετά την επιτυχή
περαίωση των εξετάσεων στα εννέα (9) μαθήματα των
τριών πρώτων διδακτικών εξαμήνων του Π.Μ.Σ. και την
επιτυχή υποστήριξη της διπλωματικής εργασίας στο τέταρτο εξάμηνο σπουδών.
Άρθρο 8
Πρόγραμμα Σπουδών
Τα προσφερόμενα μαθήματα, οι διαλέξεις και οι προς
εκπόνηση εργασίες κατανέμονται στα τρία (3) εξάμηνα
του Π.Μ.Σ.. Τα εβδομαδιαία τρίωρα μαθήματα κάθε εξαμήνου δεν μπορούν να είναι λιγότερα από έντεκα (11)
και περισσότερα από δέκα τρία (13).
Πριν από την έναρξη των μαθημάτων του πρώτου
εξαμήνου πραγματοποιείται υποχρεωτικό σεμινάριο (6
ώρες) διενέργειας διαδικτυακής έρευνας και σύνταξης
επιστημονικών εργασιών με υποχρεωτική παρακολούθηση. Στη διάρκεια των τριών πρώτων εξαμήνων του
Π.Μ.Σ., κάθε φοιτητής/τρια υποχρεούται να παρακολουθήσει συνολικά εννέα (9) μαθήματα, τα οποία αντιστοι-
χούν σε δέκα (10) πιστωτικές μονάδες ECTS το καθένα.
Στο πρώτο εξάμηνο οι φοιτητές/τριες του Π.Μ.Σ. παρακολουθούν και εξετάζονται σε κοινό κορμό τριών (3)
υποχρεωτικών μαθημάτων. Στο δεύτερο και στο τρίτο
εξάμηνο οι φοιτητές/τριες παρακολουθούν και εξετάζονται σε τρία (3) μαθήματα ειδίκευσης ανά εξάμηνο.
Από το σύνολο των έξι μαθημάτων ειδίκευσης του β’ και
γ’ εξαμήνου, στα οποία οι φοιτητές/τριες οφείλουν να
παρακολουθήσουν και να εξεταστούν έχουν τη δυνατότητα είτε να επιλέξουν αποκλειστικά μαθήματα της
κατεύθυνσής τους είτε να επιλέξουν ένα μάθημα από
τις άλλες δυο κατευθύνσεις ανά εξάμηνο.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1594/02.04.2025
Στο τέταρτο εξάμηνο εκπονείται και υποστηρίζεται η διπλωματική εργασία, έκτασης δεκαοχτώ (18.000) μέχρι
είκοσι τρεις χιλιάδες (23.000) λέξεις. Η διπλωματική εργασία, αντιστοιχεί σε τριάντα (30) πιστωτικές μονάδες ECTS.
Κατά τη διάρκεια του τετάρτου εξαμήνου διεξάγεται σε τακτά χρονικά διαστήματα, σεμινάριο διδασκόντων, εξωτερικών συνεργατών και φοιτητών με αντικείμενο την μεθοδολογική και συγγραφική υποστήριξη ολοκλήρωσης
της διπλωματικής εργασίας.
ΕΝΔΕΙΚΤΙΚΟ ΠΡΟΓΡΑΜΜΑ ΣΠΟΥΔΩΝ
Α΄εξάμηνο (χειμερινό)
30 ECTS
1.
Μάθημα Υποχρεωτικό
10 ECTS
3 διδ. ώρες
2.
Μάθημα Υποχρεωτικό
10 ECTS
3 διδ. ώρες
3.
Μάθημα Υποχρεωτικό Επιλογής
10 ECTS
3 διδ. ώρες
Β΄εξάμηνο (εαρινό)
30 ECTS
1.
Μάθημα Υποχρεωτικό
10 ECTS
3 διδ. ώρες
2.
Μάθημα Υποχρεωτικό
10 ECTS
3 διδ. ώρες
3.
Μάθημα Ελεύθερης Επιλογής
10 ECTS
3 διδ. ώρες
Γ΄εξάμηνο (εαρινό)
30 ECTS
1.
Μάθημα Υποχρεωτικό
10 ECTS
3 διδ. ώρες
2.
Μάθημα Υποχρεωτικό
10 ECTS
3 διδ. ώρες
3.
Μάθημα Ελεύθερης Επιλογής
10 ECTS
3 διδ. Ώρες
Δ΄εξάμηνο (εαρινό)
Διπλωματική Εργασία
30 ECTS
Ο αναλυτικός κατάλογος μαθημάτων ανά εξάμηνο έχει ως εξής:
Α’ Εξάμηνο
Β’ Εξάμηνο
Μαθήματα
ECTS
Μαθήματα
ECTS
Κοινά υποχρεωτικά για όλες τις ειδικεύσεις
Ειδίκευση: Κοινωνικός αποκλεισμός και
ανθρώπινα δικαιώματα
Μορφές ανισότητας: θεωρητικές προσεγγίσεις
και ιστορικές εξελίξεις
Κοινωνική δομή και εργασία
Κεντρικά ζητήματα κοινωνικής θεωρίας
Κοινωνιολογία της Εκπαίδευσης
Μέθοδοι κοινωνικής έρευνας (Ποιοτικές)
Μέθοδοι κοινωνικής έρευνας (Ποσοτικές)
Επιλογή μεταξύ ποιοτικών και ποσοτικών
μεθόδων έρευνας
Δημογραφία και μετακινήσεις πληθυσμών
Σύνολο
Σύνολο 30
Ειδίκευση: Ελληνική και Ευρωπαϊκή
Κοινωνία
Άνιση ανάπτυξη και κρίση των
οικονομικών δομών στην Ευρώπη
Ευρωπαϊκή κοινωνική πολιτική και
κοινωνικό κράτος στην Ελλάδα
Χώρος και κοινωνία: Η πόλη
Σύνολο 30
Ειδίκευση: Κοινωνική και Πολιτική Θεωρία
Σύγχρονα θέματα κοινωνικής θεωρίας
Κοινωνική θεωρία και τεχνολογία
Κοινωνικές αναπαραστάσεις, ταυτότητα
και ετερότητα
Σύνολο 30
Γ’ Εξάμηνο
Δ’ Εξάμηνο
Μαθήματα
ECTS
Μαθήματα
ECTS
Ειδίκευση: Κοινωνικός αποκλεισμός και
ανθρώπινα δικαιώματα
Κοινωνικά κινήματα και κοινωνικά δικαιώματα
Διπλωματική εργασία
Ιστορία και κοινωνιολογία των επαναστάσεων
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1594/02.04.2025
Τοπική αυτοδιοίκηση και κοινωνικές ανισότητες
Σύνολο
Σύνολο 30
Ειδίκευση: Ελληνική και Ευρωπαϊκή Κοινωνία
Διαφθορά στην Ελλάδα και την Ευρώπη
Αθλητισμός και κοινωνία
Μετανάστευση και κοινωνία
Σύνολο
Ειδίκευση: Κοινωνική και Πολιτική Θεωρία
Θεωρίες του πολιτικού υποκειμένου
Φύλο, λόγος, εξουσία
Πολιτική κοινωνιολογία
Σύνολο
Το πρόγραμμα μαθημάτων δύναται να τροποποιηθεί
σύμφωνα με τα προβλεπόμενα από τον νόμο και τον
κανονισμό σπουδών του Π.Μ.Σ., ύστερα από πρόταση
της Συντονιστικής Επιτροπής προς τη Συνέλευση του
Τμήματος και έγκριση από τα προβλεπόμενα στο νόμο
αρμόδια πανεπιστημιακά όργανα. Ο κατάλογος των
μαθημάτων είναι ενδεικτικός. Οι τίτλοι τους και ο χαρακτηρισμός τους ως Υποχρεωτικό ή Ελεύθερης Επιλογής
μπορεί να αλλάζουν με απόφαση της Συνέλευσης, χωρίς
να τροποποιείται το ενδεικτικό πρόγραμμα σπουδών.
Άρθρο 9
Γλώσσα Διδασκαλίας
Η διδασκαλία και εξέταση των μαθημάτων γίνεται στην
ελληνική γλώσσα, ενώ δεν αποκλείονται ξενόγλωσσες
διαλέξεις.
Άρθρο 10
Αριθμός Εισακτέων
Δεκτοί στο πρόγραμμα γίνονται κατ’ ανώτατο όριο
τριάντα (30) υποψήφιοι/ες κάθε έτος, και συγκεκριμένα,
δέκα (10) ανά ειδίκευση.
Άρθρο 11
Χρηματοδότηση Π.Μ.Σ.
Η χρηματοδότηση του Π.Μ.Σ. προέρχεται από τον
προϋπολογισμό του Παντείου Πανεπιστημίου Κοινωνικών και Πολιτικών Επιστημών, ενώ μέρος του κόστους
λειτουργίας του μπορεί να καλυφθεί από δωρεές, κληροδοτήματα ή χορηγίες για συγκεκριμένο σκοπό καθώς και
από κρατικές επιχορηγήσεις, όπως αυτές προβλέπονται
από τον νόμο.
Το Μεταπτυχιακό Πρόγραμμα Σπουδών με τίτλο «Κοινωνιολογία» παρέχεται δωρεάν στους μεταπτυχιακούς
φοιτητές.
Οι κτιριακές υποδομές και ο τεχνολογικός εξοπλισμός
παρέχονται από το Πάντειο Πανεπιστήμιο Κοινωνικών
και Πολιτικών Επιστημών ενώ το προσωπικό που διδάσκει, ερευνά και εποπτεύει τις διπλωματικές εργασίες
προέρχεται από το Τμήμα (μέλη ΔΕΠ, ΕΔΙΠ, ΕΤΕΠ, μεταδιδακτορικοί ερευνητές, αφυπηρετήσαντα μέλη ΔΕΠ.).
Άρθρο 12
Δικαιώματα, Υποχρεώσεις Φοιτητών και
Διαδικασία Αξιολόγησης
Η παρακολούθηση της διδασκαλίας των σεμιναρίων
και διαλέξεων, καθώς και η εκπόνηση εργασιών στο πλαίσιο των προσφερόμενων εννέα (9) μαθημάτων ανά ει-
δίκευση του Π.Μ.Σ. «Κοινωνιολογία» είναι υποχρεωτική.
Τα μαθήματα του χειμερινού εξαμήνου αρχίζουν το
δεύτερο δεκαπενθήμερο του Οκτωβρίου και ολοκληρώνονται το δεύτερο δεκαπενθήμερο του Ιανουαρίου, ενώ
τα μαθήματα του εαρινού εξαμήνου αρχίζουν το πρώτο
δεκαπενθήμερο του Μαρτίου και ολοκληρώνονται το
πρώτο δεκαπενθήμερο του Ιουνίου.
Η υπέρβαση του ορίου των τριών (3) απουσιών από
την παρακολούθηση προσφερόμενου μαθήματος του
προγράμματος σπουδών, συνεπάγεται τη διαγραφή από
το Πρόγραμμα Μεταπτυχιακών Σπουδών. Η Συντονιστική Επιτροπή μπορεί να αποφασίσει διαφορετικά, κατά
περίπτωση, μετά από αίτηση του ενδιαφερομένου/ης,
εφ’ όσον συντρέχει λόγος ανώτερης βίας. Ανεξάρτητα
από τον τρόπο που θα επιλεγεί για τον έλεγχο των παρουσιών, ο/η κάθε διδάσκων/ουσα μπορεί να διαπιστώ-
νει ο/η ίδιος/α τις απουσίες των φοιτητών/τριών.
Η φοίτηση μπορεί να περιλαμβάνει παραδόσεις, σεμινάρια, ειδικές διαλέξεις, ατομικές ή συλλογικές εργα-
σίες, προφορικές ή γραπτές. Η διδασκαλία και εξέταση
των μαθημάτων γίνεται στην ελληνική γλώσσα, ενώ
δεν αποκλείονται ξενόγλωσσες διαλέξεις. Είναι δυνατή
η οργάνωση σεμιναρίων, ημερίδων, εργαστηρίων, με
υποχρεωτική την παρουσία των φοιτητών/τριών. Επίσης,
είναι δυνατή η πραγματοποίηση μέρους των σπουδών
στην αλλοδαπή, με βάση τις συνεργασίες του Παντείου
Πανεπιστημίου, και του προγράμματος ERASMUS, με
απόφαση της Συντονιστικής Επιτροπής του Π.Μ.Σ.. Η
πραγματοποίηση των σπουδών στην αλλοδαπή είναι
δυνατή στο δ’εξάμηνο, κατά τη διάρκεια της εκπόνησης
της διπλωματικής εργασίας και με τη σύμφωνη γνώμη
του/της επιβλέποντα/ουσας καθηγητή/τριας.
Οι εξετάσεις για τα μαθήματα χειμερινού εξαμήνου
διεξάγονται τον μήνα Φεβρουάριο ενώ αντίστοιχα οι
εξετάσεις του εαρινού εξαμήνου διεξάγονται τον Ιούνιο.
Οι επαναληπτικές εξετάσεις για τα μαθήματα α’ και β’ εξαμήνου, διεξάγονται τον Σεπτέμβριο, ενώ για τα μαθήμα-
τα του γ’ εξαμήνου τον Ιούνιο κάθε ακαδημαϊκού έτους.
Η εκπρόθεσμη αλλά εντός της εξεταστικής περιόδου
συμμετοχή στις εξετάσεις των εξαμήνων επιτρέπεται
εφόσον δοθεί άδεια από τη Συντονιστική Επιτροπή του
Προγράμματος Μεταπτυχιακών Σπουδών, η οποία δίνεται μετά από συνεννόηση με τον/την φοιτητή/τρια και με
τους Καθηγητές των υπό εξέταση μαθημάτων και μόνον
αν συντρέχει σοβαρός λόγος.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1594/02.04.2025
Τα αποτελέσματα των εξετάσεων κάθε εξεταστικής περιόδου ανακοινώνονται μετά την κατάθεση της βαθμο-
λογίας από τον/την Υπεύθυνο/η Καθηγητή/τρια και την
έκδοση της βαθμολογίας από τη Γραμματεία του Π.Μ.Σ.
με την ευθύνη του/της Γραμματέα/ως του Τμήματος.
Οι φοιτητές/τριες βαθμολογούνται κατά την κλίμακα
μηδέν (0) έως και δέκα (10) και προβιβάσιμος βαθμός
για τα μαθήματα του Π.Μ.Σ. είναι ο βαθμός πέντε (5). Ο
βαθμός απονέμεται είτε μετά από προφορική ή γραπτή
εξέταση, είτε μετά την εκπόνηση και παράδοση σχετικής
εργασίας που αξιολογείται στη διάρκεια των εξεταστικών περιόδων. Η αυτή κλίμακα αξιολόγησης ισχύει και
για τη διπλωματική εργασία.
Στην περίπτωση αποτυχίας σε ένα ή περισσότερα
μαθήματα κατά τις επαναληπτικές εξετάσεις των περιόδων Σεπτεμβρίου για τα μαθήματα α’ και β’ εξαμήνου
και Ιουνίου για τα μαθήματα γ’ εξαμήνου, ο/η φοιτητής/
τρια διαγράφεται από το Π.Μ.Σ.
Η βαθμολογία του Διπλώματος Μεταπτυχιακών Σπουδών προσδιορίζεται ως μέσος σταθμικός όρος του 65%
της μέσης βαθμολογίας των μαθημάτων των εξαμήνων
α’, β’ και γ’ και 35% του βαθμού που απονέμεται από την
τριμελή επιτροπή που εξετάζει τη διπλωματική εργασία
του/της υποψηφίου/ας. Οι βαθμοί που απονέμονται είναι:
Άριστα (8,5-10), Λίαν Καλώς (6,5-8,49) και Καλώς (5-6,49).
- Η Εκπόνηση της Διπλωματικής Εργασίας
Κάθε μεταπτυχιακός φοιτητής/τρια υποχρεούται για
τη λήψη του Διπλώματος Μεταπτυχιακών Σπουδών να
εκπονήσει αυτόνομα Διπλωματική Εργασία με θέμα
που επιλέγει ο/η ίδιος/α, αλλά το οποίο θα πρέπει να
εντάσσεται στην ειδίκευση (Κοινωνικός Αποκλεισμός
και Ανθρώπινα Δικαιώματα, Ελληνική και Ευρωπαϊκή
Κοινωνία, Κοινωνική και Πολιτική Θεωρία) που έχει δηλώσει. Η Διπλωματική Εργασία αντιστοιχεί σε τριάντα
(30) πιστωτικές μονάδες ECTS.
Σε μέλος του διδακτικού προσωπικού, που έχει δικαίωμα επίβλεψης διπλωματικής εργασίας, δεν μπορεί να
ανατεθεί κατ’ έτος η επίβλεψη περισσότερων των τριών
(3) διπλωματικών εργασιών.
Μέχρι τις 31 Ιανουαρίου κάθε ακαδημαϊκού έτους οι
μεταπτυχιακοί φοιτητές/τριες υποχρεούνται, να υποβάλουν στη Γραμματεία του Π.Μ.Σ. «Κοινωνιολογία»
σχετική αίτηση στην οποία αναφέρεται ο τίτλος της
Διπλωματικής, μικρή περιγραφή του αντικειμένου και
το όνομα του/της προτεινόμενου/ης ως Επιβλέποντα/
ουσας Καθηγητή/τριας. Στην περίπτωση που δεν βρεθεί
μέλος ΔΕΠ που να επιθυμεί να αναλάβει τη συγκεκριμένη Διπλωματική, ο/η φοιτητής/τρια υποχρεούται να
υποβάλει αίτηση εκ νέου με άλλο προτεινόμενο τίτλο.
Στην πρώτη μετά το τέλος του χειμερινού εξαμήνου
συνεδρίαση της Συνέλευσης του Τμήματος, και μετά
από πρόταση της Συντονιστικής Επιτροπής ορίζονται
ο/η Επιβλέπων/ουσα Καθηγητής/τρια και δύο άλλοι/ες
διδάσκοντες/ουσες που μαζί με τον/την επιβλέποντα/
ουσα συγκροτούν την τριμελή εξεταστική επιτροπή της
διπλωματικής εργασίας και εγκρίνονται οι τίτλοι και τα
θέματα των διπλωματικών εργασιών. Ο/η Επιβλέπων/
ουσα τη διπλωματική εργασία Καθηγητής/τρια μπορεί
να αντικατασταθεί με άλλον/ην, πριν από την κατάθεση
της διπλωματικής, με νέα απόφαση της Συνέλευσης του
Τμήματος και μετά από αίτημα του/της ενδιαφερόμενου/
ης φοιτητή/τριας ή του/της Επιβλέποντα/ουσας Καθηγητή/τριας.
Για τροποποίηση ή αλλαγή του τίτλου ή του θέματος
της διπλωματικής εργασίας απαιτείται αίτηση του/της
φοιτητή/τριας και του/της Επιβλέποντα/ουσας Καθηγητή/τριας στη Συντονιστική Επιτροπή, η οποία αποφασίζει
αν πρόκειται για απλή τροποποίηση του τίτλου, οπότε
μπορεί η ίδια να δώσει την άδεια για την τροποποίηση, ή
για αλλαγή του θέματος οπότε αναπέμπει την απόφαση
στη Συνέλευση.
Οι φοιτητές/τριες υποχρεούνται κατά τη διάρκεια του
δ’ εξαμήνου να συμμετέχουν σε σεμινάριο διπλωματικής
εργασίας ανάλογα με την ειδίκευση που έχουν δηλώσει.
Η υποστήριξη των διπλωματικών εργασιών είναι προφορική και γίνεται δημόσια και ενώπιον της τριμελούς
επιτροπής. Οι προς υποστήριξη διπλωματικές εργασίες θα πρέπει να έχουν κατατεθεί στη Γραμματεία του
Τμήματος το αργότερο μέχρι τις 30 Σεπτεμβρίου. Σε
εξαιρετικές περιπτώσεις η προθεσμία κατάθεσης της
διπλωματικής εργασίας μπορεί να παραταθεί έως ένα
εξάμηνο και μέχρι τις 31 Μαρτίου του επόμενου έτους,
μετά από απόφαση της Γενικής Συνέλευσης.
Δικαίωμα λόγου στην προφορική εξέταση έχουν μόνο
ο/η φοιτητής/τρια και τα μέλη της τριμελούς επιτροπής.
Ο βαθμός που απονέμεται στη διπλωματική εργασία
εξάγεται ως μέσος όρος της βαθμολογίας που δίνεται
από το καθένα από τα μέλη της τριμελούς εξεταστικής
επιτροπής που έχει οριστεί για κάθε συγκεκριμένη διπλωματική εργασία.
Αν η προφορική υποστήριξη ή το περιεχόμενο της
διπλωματικής εργασίας δε θεωρηθούν ικανοποιητικά,
για να δοθεί προβιβάσιμος βαθμός (5 και άνω), ο/η υποψήφιος/α επανέρχεται για εξέταση κατά την αμέσως
επόμενη εξεταστική περίοδο Φεβρουαρίου και Ιουνίου
στην περίπτωση παράτασης. Σε περίπτωση που και πάλι
η εκπονηθείσα διπλωματική εργασία δε βαθμολογείται
με βαθμό τουλάχιστον 5 (πέντε), ο/η φοιτητής/τρια διαγράφεται από το Πρόγραμμα Μεταπτυχιακών Σπουδών
χωρίς να του/της απονεμηθεί τίτλος σπουδών.
- Λειτουργία και Αλλαγή ειδίκευσης
Προκειμένου μια ειδίκευση να μπορεί να λειτουργήσει θα πρέπει να έχει καλυμμένες τουλάχιστον πέντε (5)
θέσεις φοιτητών/τριών. Ο/η φοιτητής/τρια δύναται με
αίτησή του/της και μέχρι τη λήξη του πρώτου εξαμήνου να αλλάξει ειδίκευση, εφόσον δεν δημιουργείται
πρόβλημα για τη λειτουργία της ειδίκευσης από την
οποία αιτείται τη μετακίνησή του/της. Στην περίπτωση
που δημιουργείται πρόβλημα για τη λειτουργία της ειδίκευσης από την αιτούμενη μετακίνηση, εγκρίνονται
κατά προτεραιότητα οι αιτήσεις των φοιτητών/τριών
με τον υψηλότερο βαθμό εισαγωγής στο Πρόγραμμα
Μεταπτυχιακών Σπουδών.
- Αναστολή Σπουδών
Αναστολή σπουδών μπορεί να δοθεί από τη Συνέλευση του Τμήματος, μόνο στην περίπτωση επίκλησης
από τον/την ενδιαφερόμενο/η φοιτητή/τρια, μετά από
αίτησή του/της, εξαιτίας εξαιρετικών λόγων επαρκώς αιΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1594/02.04.2025
τιολογημένων. Η διάρκεια της χορηγούμενης αναστολής
δεν μπορεί να υπερβαίνει τα δύο εξάμηνα.
- Διαγραφή Μεταπτυχιακού Φοιτητή/τριας
Ο/η φοιτητής/τρια χάνει την ιδιότητα του/της και διαγράφεται από το Πρόγραμμα Μεταπτυχιακών Σπουδών
μετά από διαπιστωτική πράξη της Συνέλευσης του Τμήματος, αν αποτύχει έστω και σε ένα μάθημα της επαναληπτι-
κής περιόδου, ή/και αν ξεπερνά το όριο των επιτρεπόμενων απουσιών ή/και αν δεν παραδώσει την διπλωματική
εντός της επιτρεπόμενης προθεσμίας ή/και αν διαπιστωθεί
ότι έχει αντιγράψει είτε στις εξετάσεις είτε στις εργασίες.
Άρθρο 13
Υποτροφίες
Οι φοιτητές και οι φοιτήτριες του ΠΜΣ Κοινωνιολογία δύνανται να λαμβάνουν υποτροφίες, σύμφωνα με
όσα προβλέπει ο νόμος, ο οδηγός υποτροφιών του
Υπουργείου Παιδείας, Θρησκευμάτων και Αθλητισμού
και το Ίδρυμα Κρατικών Υποτροφιών (ΙΚΥ). Επιπλέον, οι
φοιτητές και οι φοιτήτριες δύνανται να τοποθετηθούν
σε Ιδρύματα του εξωτερικού, με χρηματοδότηση του
Προγράμματος Erasmus.
Άρθρο 14
Η Οργάνωση της Εκπαιδευτικής Διαδικασίας
του Π.Μ.Σ.
Η εκπαιδευτική διαδικασία του Π.Μ.Σ. «Κοινωνιολογία»
πραγματοποιείται δια ζώσης με την συμπληρωματική
υποστήριξη όλων των δυνατοτήτων που παρέχει η πλατφόρμα open e-class του ιδρύματος. Η εξ αποστάσεως
διδασκαλία, σύγχρονη ή ασύγχρονη, μπορεί να πραγματοποιηθεί συμπληρωματικά κατά το ποσοστό που
προβλέπεται από το νόμο.
Άρθρο 15
Μερική Φοίτηση
Δεν παρέχεται η δυνατότητα παρακολούθησης του
προγράμματος με μερική φοίτηση.
Άρθρο 16
Ρυθμίσεις Λοιπών Θεμάτων
Θέματα που ανακύπτουν κατά τη διάρκεια λειτουργίας
του Π.Μ.Σ. και των οποίων η ρύθμιση τους δεν προβλέπεται από την παρούσα ιδρυτική πράξη ή τον Εσωτε-
ρικό Κανονισμό διευθετούνται από τη Συνέλευση του
Τμήματος.
Με την παρούσα παύει να ισχύει η υπ’ αρ. 38/26-2-2005
(Β’ 1307) απόφαση της Συγκλήτου.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 21 Μαρτίου 2025
Η Πρύτανης
ΧΡΙΣΤΊΝΑ ΚΟΥΛΟΎΡΗ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1594/02.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201594.pdf | Tokens: 29493]